cyanic-selkie/wikianc huggingface dataset:
Daniel Lind Lagerlöf
Daniel Lind Lagerlöf, egentlig Daniel Magnus Gösta Lind, (født 6. februar 1969 i Stockholm) er en svensk regissør, produsent og manusforfatter.
Lind Lagerlöf er siden oktober 2011 savnet etter en antatt ulykke.
Are You Lonesome Tonight?
«Are You Lonesome To-night?», kjent som «Are You Lonesome Tonight?», er en populær amerikansk sang, skrevet av Lou Handman (melodi) og Roy Turk (tekst). Elvis Presley ga den nytt liv i 1960. Sangen ble første gang publisert i 1926. Sangen inneholder tre vers med refreng og en snakkedel på slutten. Elvis spilte inn refrenget og snakkedelen.
Elvis Presleys versjon
Elvis Presley kan ha hørt den da han var i hæren i Europa, ettersom han hørte og ble inspirert av andre sanger som «O sole mio» og «Torna il Sorrento», og som han gjorde til hits etter sin tilbakekomst i 1960. Det førte til den best kjente innspillingen med Elvis Presley ble foretatt i RCA Studio B i Nashville, 3. april 1960 med Nashville-lydpionéren Bill Porter som tekniker. Produsenter var Steve Sholes og Chet Atkins. «Are You Lonesome Tonight?» ble utgitt på singlen RCA Victor 47-7810 (mono) og RCA Victor 61-7810 (stereo) i november 1960. B-siden var «I Gotta Know». «Are You Lonesome Tonight?» var favorittsangen til Colonel Tom Parker. Han overtalte Elvis til å spille inn sin utførelse av sangen. Versjonen var basert på Blue Barrons versjon fra 1950 og den snakkede delen av sangen (i likhet med Jolsons versjon) var løselig basert på William Shakespeares skuespill Som dere vil ha det og bruker Jaques tale i Akt II Scene VII: ''«All the world's a stage, and all men and women merely players. They have their exits and entrances; And no man in his time plays many parts»''. Den ble én av de mestselgende singlene i 1960 og lå på førsteplass på Billboard Hot 100-singlelisten i seks uker. «Latterversjonen» ble spilt inn under en konsert 26. august 1969 i International Hotel, Las Vegas
Elvis Presleys versjon fra 1960 ligger på en 81.-plass på listen over «Billboard's Greatest Songs of all Time».
Mini-Europa
Historie
Det var i 1987 at kunsthistorikere laget over hundre bygninger av kulturell betydning i EU. Fra denne lista kommer modellene i parken. Da de skulle lages, måtte man ta detaljerte fotografier av bygningene. Ofte måtte man ta flere turer for å få dekket det som var nødvendig for å lage tegninger til bygningen, som er i målestokken 1:25.
For å bygge bygningene deltok 55 verksteder fra 9 medlemsland i å lage foreløpige modeller i en rekke forskjellige materialer. Siden ble det laget former, og deretter ble bygningene støpt i epoxy eller polyester. Til slutt ble de malt. Å lage disse modellene var svært arbeidsintensivt, man brukte over 24 000 timer på katedralen i Santiago de Compostela. Det har kostet €75 000 å fremstille den enkelte bygningen.
Olav Bratland
Olav Bratland (født 13. mars 1944 i Flatanger i Nord-Trøndelag) er en norsk selvstendig næringsdrivende og politiker (H) som var ordfører i Stordal 1994–2003 og fylkesordfører i Møre og Romsdal 2007–2011.
Liv og virke
Han er sønn av lærer John Bratland og sykepleier Agnes Fjær, begge fra Klinga sogn i nåværende Namsos kommune. Han vokste opp i Flatanger, i Tennfjord på Sunnmøre, og endelig på Bangsund i Klinga, hvor familien kjøpte hans fars barndomshjem i 1954. Han giftet seg i 1964 med Inger-Karin Austnes fra Haramsøya. De bosatte seg i Stordal på Sunnmøre i 1965.
Han var salgssjef og disponent ved møbelfabrikanten Aarflot Møbler i Stordal samt salgssjef ved skumgummifabrikanten Viking-Askim i Langevåg. I 1976 ble han selvstendig næringsdrivende med agentur innen møbler og møbelstoffer. Han var formann i forstanderskapet i Sparebanken Møre i en årrekke.
Bratland ble første gang valgt inn i kommunestyret i Ørskog (mens Stordal var en del av Ørskog kommune) i 1971. Han var senere medlem av Stordal kommunestyre, medlem av formannskapet 1984–2003, varaordfører 1988–1993 og ordfører 1994–2003. Han var medlem av Møre og Romsdal fylkesting 1995–2011, leder i samferdselsutvalget 1999–2003, gruppeleder 2003–2007 og fylkesordfører 2007–2011. I 2010 var han leder i Vestlandsrådet.
Bratland var leder i Møre og Romsdal Høyre 2006–2007 og leder i Stordal Høyre i en årrekke.
Faust (andre betydninger)
Faust er et navn, og kan vise til blant andre:
Blodgivning
Blodgivning innebærer at frivillige donorer gir blod med den hensikt at dette kan overføres til medisinsk trengende – ved såkalt transfusjon eller blodoverføring. Blodet kan enten gis med alle bestanddeler, for eksempel ved operasjoner eller skader som medfører blodtap, eller blodet fra en giver kan skilles, slik at en pasient bare får røde blodlegemer, en annen får blodplater og en tredje får plasma. Blod som blir for gammelt i blodbanken kan med blodgiverens samtykke benyttes til laboratoriebruk, for eksempel til produksjon av vekstmedier for bakterieprøver.
Det er pasienter med alvorlige sykdommer og alvorlige skader som står for det største behovet. Dette inkluderer sykdommer med økt blødning eller med redusert naturlig produksjon av blod. Blod kan ikke fremstilles kunstig og kan ikke lagres lenge. Ifølge Blodbanken kommer 50 prosent av befolkningen til å trenge en blod eller blodprodukter i løpet av livet. Personer som gir blod kalles blodgivere eller donorer.
Blodtyper
Det finnes flere blodtyper som er viktige å ta hensyn til under blodoverføring. I A, B, O systemet kan blodlegemene ha et antigen for gruppe A og for gruppe B, eventuelt begge. Fravær av gruppe A og B betegnes gruppe 0. I blodets plasma er det antistoffer mot A for de som ikke har blodtype A, og antistoff for B, for de som ikke har type B.
Blodtypene A, B, AB og 0 betegnes alle med + eller – etter for å angi RhD-gruppen. Den sjeldneste blodtypen er AB-.
Rhesusfaktoren er et tredje antigen som ca. 85% av befolkningen har. Disse betegnes som Rhesus D positive. De Rhesus D negative mangler antigenet. Dersom de får Rh positivt blod i kroppen kan de utvikle antistoff (anti-D) mot rhesusfaktoren. Dette antistoffet (anti-D) kan også dannes under svangerskap eller etter fødsel der en mor som er RhD- bærer barn som er RhD+. Morens anti-D kan, dersom det kommer over i babyens kropp, ødelegge barnets røde blodlegemer slik at det får hemolytisk sykdom med forhøyet bilirubin, blir gul og må få lysbehandling (for å hjelpe å bryte ned bilirubinet) og evt blodoverføring.
Dersom det ikke er nok blod av riktig blodtype, eller pasientens blodtype ikke er kjent (hastesituasjon) er det mulig å gi blod av gruppe 0 RhD- til alle. Da har giverens blod ingen antigener (A, B eller Rhesus faktorer) som reagerer med pasientens plasma. Blodtype 0 RhD- kalles derfor universell giver.
Teknikker
Blod gis gjerne ved å tappe blod fra giveren ved sprøyter. Det er også mulig å gi kun blodplater og blodplasma ved hjelp av en aferesemaskin. Man får da mange ganger flere blodplater per tapping enn ved normal blodgivning. Plategivere kan gi så ofte som hver 14. dag da blodplater kun lever rundt en uke og vil reproduseres i løpet av få dager. Prosessen aferese (innsamling av blodplater, røde blodlegemer eller plasma) tar 1-2 timer, og giveren tappes for rundt 1/3 av platene, mens resten av bestanddelene i blodet gis tilbake. Normalt nivå av blodplater ligger mellom 150–400 x 10^9/liter, aferesegivere bør ha over 200.
Før en pasient får en pose blod fra blodbanken, eller ferskt blod fra en donor, gjøres en forlikelighetstest. Blodlegemer fra giveren blandes med plasma fra pasienten og blandingen legges på et objektglass under mikroskop. Normalt skal blodlegemene ikke reagere med serumet og blodlegemene ser normale ut. I dag gjøres dette elektronisk ved at et datasystem har blodtype til giver og pasient og kontrollerer at disse er forlikelige. Ved uforlikelighet (at blodet ikke passer) vil blodlegemene forandre form, bli mindre og «skrukkete» og klumper seg mer sammen, de aggregerer. Da har antistoffene fra pasientens plasma angrepet antigenene på overflaten av de røde blodlegemene fra giveren, og det vil være både unødvendig og farlig å gi denne blodposen til pasienten.
En annen reaksjon som må unngås, er at blodet levrer seg etter tapping. Da er det proteiner som er med i koaguleringsprosessen (levringsprosessen) som levrer blodet, på samme måte som når små blodårer er åpnet og koaguleringen stopper blødningen. Denne koaguleringen hemmes med en liten tilsetning av antikoagulant, ofte sitronsyre, i blodposen. Under tappingen ligger posen på en mekanisk vugge som sørger for at sitronsyren blander seg i alt blodet som tappes, slik at slik koagulering ikke skjer.
Slangen på posen med blod presses/varmes slik at man kan koble blodposen fra giveren uten at blodet kommer i kontakt med luft og omgivelser.
Det blir tatt mange blodprøver av blodgiveren ved første gangs registrering. Ved hver blodgiving blir en del av disse testene gjentatt for å bekrefte giverens blodtype, for å hindre at sykdommer som kan overføres via blod, utvikler seg uoppdaget, og blodprøver fra hver tapping, til hvert tappenummer skal finnes i blodbanken så man kan utføre forlikelighetstester mellom giverceller og pasientplasma ved behov. Blodgiverne blir spurt mange spørsmål for å oppdage om giveren kan ha blodsmittsomme sykdommer eller en livsstil som innebærer øket risiko for slike sykdommer.
Blodgivere som må begynne med faste medisiner må ofte slutte å gi blod for å hindre at pasientene får i seg uønskede medikamenter. Enkelte medisiner kan ha en effekt på det tappede blodets egenskaper (eks aspirin og blodplater), og mange medisiner tatt av blodgivere utelukker giveren av medisinske årsaker, dvs at det er det beste for giveren selv å ikke gi blod.
Blodgivning i Norge
I Norge er blodgivning et offentlig ansvar og styres fra sykehus, men private organisasjoner som Norges Røde Kors organiserer tappestedene i flere byer. Den første blodbanken i Norge ble opprettet først i 1948 på Ullevål sykehus. Det finnes 30 godkjente blodbanker med tilsammen 69 tappesteder som alle er eid av helseforetakene. De 30 blodbankene er som små, lokale sparebanker som har sine testede og registrerte blodgivere, og de kan ikke gi på tvers. Norge har rundt 100.000 blodgivere, og mangler minst 25.000 for å kunne dekke en krisesituasjon. Særlig i ferier og rundt høytidene sliter så å si alle blodbankene med å få nok givere. Influensaen om vinteren er også et problem.
I en reell krisesituasjon som krever umiddelbar livreddende behandling kan kun enheter som er klar til transfusjon bli nyttig. Det tar mange timer å få blod fra donor ferdig til transfusjon til pasient. Blodbankene må derfor ha nok lager av riktig type blod enhver tid. For eksempel i 22. juli 2011, da 77 ble drept og 31 skadde ble tatt inn på Ullevål sykehus, var iveren for å gi blod ekstrem stor, men blodbanken på sykehuset på de dagene kunne bare få blod fra 220 egne donorer. Resultatet til slutt ble slik at alle unntatt en av de 31 pasientene overlevde.
En blodgiver kan gi 450 milliliter blod inntil fire ganger hvert år, begrenset av evnen til å reprodusere røde blodlegemer. Gjennomsnittlig gir hver norsk blodgiver nesten 2,3 ganger per år.
De fleste friske mennesker mellom 18 og 70 år kan gi blod, men ikke alle. En kan melde seg som blodgiver frem til en er seksti år. Enkelte andre ting også kan utelukke permanent eller midlertidig den enkelte fra å gi blod: kronisk/alvorlig sykdom, piercing i slimhinner siste måned, medisinbruk, narkotikamisbruk, å ha opplevd alvorlig allergiske reaksjoner, infeksjoner eller eksponering for infeksjon, menn som har sex med menn, å ha hatt kreft, å ha behov for tolk (f.eks døve og døvblinde ). Det er noen unntak, men individuelle vurderinger gjøres av blodbankens lege. Kvinner skal ikke gi blod under svangerskap og heller ikke det første året etter en fødsel.
KH-203
KH-203 er en gitar som er laget av ESP i samarbeid med Kirk Hammett. For flere gitarer i denne serien, se KH-serien.
Telefonsentral
Tjenesten vanlig fasttelefon bruker kalles PSTN som betyr Public Switched Telephony Network, og det er for det meste Telenor som eier disse sentralenhetene, mens andre leverandører «låner» dem til sine kunder. Sentralene har også mulighet for å levere ISDN (Integrated Services Digital Network) tjenester over kobberlinjen. ISDN gir mulighet til å kjøre flere virtuelle telefonlinjer over en enkelt kobberlinje, ettersom signalene blir digitalisert før de går ut av huset ditt.
De aller fleste telefonsentraler har dessuten en DSLAM som tjener xDSL abonnenter over kobbernettet. Dette kan være ADSL, ADSL2+ eller SHDSL/VDSL osv. DSLAMen er igjen forbundet med «omverdenen» via fiberlinjer til bredbåndsleverandøren.
National Thowheeth Jama’ath
National Thowheeth Jama'ath (arabisk: جماعة التوحيد الوطنية‎; Jamā‘at at-Tawḥīd al-Waṭanīyah, norsk oversettelse: Nasjonal monoteistisk organisasjon), forkortet NTJ, er en jihadistisk gruppe på det hovedsakelig buddhistiske Sri Lanka. Gruppen ble startet rundt 2016 og anses av eksperter for å være anti-buddhistisk og kjemper for å innføre islam på Sri Lanka. NTJ mistenkes for å stå bak terrorangrepene i landet første påskedag 2019, der minst 320 mennesker ble drept.
Anny
Anny er en opprinnelig engelsk kjæleform av kvinnenavnet Anne. Navnet Anne er avledet av Hannah og har opprinnelse i det hebraiske ordet for «gunst» eller «nåde», channah.
Annie og Anni er varianter av navnet. Merk at det armenske navnet Ani har en annen opprinnelse.
Popularitet
I nyere tid har navnene Anny og Annie hatt størst popularitet som døpenavn i Norge i perioden ca. 1900–1940.
Anni var i 2004 et av de mest populære døpenavnene i Finland.
Eksterne lenker
Annie (disambiguation)
Telefonsentral
Følgende terminologier brukes på det offentlige telenettet i Norge.
HK = Hovedkobling (Der abonnenten termineres i en telefonsentral.)
Utstyrsnummer = Koblingsplint mot PSTN og ISDN-linjekort i sentral.
Abonnentsiden = Port på DSLAM som går mot kunden på HK.
SL-siden = Sentral-siden → Utstyrsnummer blir koblet igjennom en splitter i DSLAMen DERSOM kunde skal ha både telefon og xDSL på samme trådpar.
Fullaksess-port = Abo-side på DSLAM som IKKE er tilknyttet en SL-side. Brukes mot kunder som kun skal ha en ren xDSL-linje.
Deltaksess-port = Abo-side på DSLAM som ER tilknyttet en SL-side. Brukes mot kunder som ønsker å ha både PSTN/ISDN og xDSL på samme linje.
Sambandsnummer = En tallkombinasjon på åtte-siffer som identifiserer en linje fra sentralen til abonnenten. En linje kan bestå av flere fysiske trådpar. DSL-sambandsnummer som er levert fra Telenors utstyr begynner på 6, men samband levert fra utstyr til andre leverandører begynner på 3.
National Thowheeth Jama’ath
Bakgrunn
NTJ antas å springe ut fra Sri Lanka Thowheed Jamath (SLTJ), også det en islamistisk organisasjon, i eller rundt 2016. NTJ står for en «islamistisk terrorideologi», og direktøren ved International Center for the Study of Violent Extremism sier gruppen ønsker å «spre den globale jihadistbevegelsen til Sri Lanka, og å skape hat, frykt og splittelser i samfunnet».
Gruppen består hovedsakelig av unge mennesker, gjerne personer som nylig er uteksaminert fra islamskoler. NTJ har liten grad av hierarki og få ledere, og en av lederfigurene, Abdul Razik, ble arrestert i 2018 for rasisme.
Andre muslimske organisasjoner på Sri Lanka har fordømt NTJs ledelse og hevder gruppen står for «ekstrem-fundamentalistisk indoktrinering av barn».
Terror
I 2018 kom NTJ for alvor i søkelyset, da medlemmer av gruppen vandaliserte en rekke buddhistiske statuer på Sri Lanka. Vandalismen skjedde i etterkant av flere anti-islamske opprør i landet.
Våren 2019 ble srilankisk politi advart om et mulig angrep mot kirker i landet. En etterretningsmelding slo fast at «NTJ planlegger å utføre selvmordsangrep mot store kirker og den indiske høykommissæren i Colombo». Myndighetene valgte imidlertid å se bort fra advarselen.
Vikingskipshuset
Vikingskipshuset, ofte kalt Vikingskipsmuseet, er et museum på Bygdøy i Oslo. Det er en del av Kulturhistorisk museum, som er underlagt Universitetet i Oslo, og rommer gravfunnene fra Tune, Gokstadhaugen i Sandefjord, Oseberghaugen i Tønsberg og Borrehaugene i Vestfold. I tillegg til «Tuneskipet», «Gokstadskipet» og «Osebergskipet» finnes flere av gjenstandene fra Osebergfunnet, blant annet vognen, senger, sleder, bøtter, dyrehodeutskjæringer, billedtepper og teltstenger.
Bygningens historikk
På slutten av 1800- og begynnelsen av 1900-tallet ble de store skipsgravene fra vikingtiden utgravet, og de rike funnene av skip og gravutstyr ble tatt hånd om av Universitetets Oldsaksamling. «Gokstadskipet» og «Osebergskipet» ble plassert i midlertidige skur bak Universitetsbygningene under svært dårlige bevaringsforhold. Spørsmålet om hvor de skulle utstilles permanent var et hett debatt-tema i årene etter funnet av «Osebergskipet» i 1903 og utgravningene i årene som fulgte.
Professor Gustafssons plan var å la en permanent bygning for vikingskipene danne kjernen i at stort arkeologisk museum hvor alle skattene fra vikingtid og middelalder skulle samles i ett stort anlegg, praktisk lokalisert på nabotomten til Norsk Folkemuseum. I 1916 besluttet Stortinget at Gustafsons vikingskipshus skulle oppføres på Bygdøy som første byggetrinn i anlegget. En arkitektkonkurranse ble utlyst, og Arnstein Arneberg vant. Med bevilgninger fra staten kunne oppførelsen av hallen for «Osebergskipet» begynne, og skipet ble flyttet fra skuret i Universitetshagen i 1926. Fløyene til «Gokstad-» og «Tuneskipet» var ferdig i 1932. Den siste fløyen til utstilling av de rike gravfunnene fra Oseberg ble utsatt noe, og på grunn av krigen 1940–1945 ble den ikke ferdig før i 1957.
Flytting av museet?
Etter at Kulturhistorisk museum i flere år hadde utredet en plan om å flytte vikingskipene og gravfunnene til et nytt museum innerst i Bjørvika, besluttet styret ved Universitetet i Oslo 20. desember 2006 å støtte forslaget. Det hadde da vært strid om flytteplanen både internt i fagmiljøet og i mediene. Enkelte mente at gravfunnene ikke ville tåle belastningene i forbindelse med pakking og transport. Særlig advarte man mot å flytte Osebergfunnene, som til dels er meget skjøre. Riksantikvaren foreslo blant annet å frede museumsbygningen med skipene som løst inventar for å hindre en flytting. Universitetet i Oslo kjøpte risikovurderinger om flyttesaken av bl.a. Norske Veritas, og Kulturhistorisk Museums opprinnelige konklusjon ut ifra disse var at flytting burde kunne gjennomføres uten større skader på skipene. Denne konklusjonen ble dog omstridt, blant annet på grunn av manglende vekt på det løse inventaret i skipene, og i november 2010 ble det fra statlig hold bestemt at man skulle sette ned en internasjonal ekspertgruppe for å gi en helhetlig vurdering av flytterisikoen. En eventuell flytting av funnene ville først kunne finne sted når spørsmålet om lokalisering var endelig avgjort og et nybygg sto ferdig oppført. Universitetet hadde opprinnelig tatt sikte på flytting i 2015.
I 2012 meldte NRK at flyttingen var kansellert. Ekspertgruppen som skulle vurdere risikoen ved å flytte skipene og de tilhørende gjenstandene fra Bygdøy til Bjørvika, konkluderte med at både skip og gjenstander måtte bli værende på Bygdøy. Kunnskapsminister Kristin Halvorsen konkluderte at: "Diskusjonen om å flytte vikingskipene fra Bygdøy til Bjørvika er nå definitivt over."
Nybygg på Bygdøy
Regjeringens vedtak om å ikke flytte skipene fra Bygdøy ble i 2013 fulgt opp med vedtak om delt lokalisering av Kulturhistorisk museum. Og i 2015 ga Kunnskapsdepartementet klarsignal for Statsbygg til å utlyse et skisseprosjekt for utbygging av eksisterende anlegg på Bygdøy. Resultatet av arkitektkonkurransen forelå 13. april 2016, vinneren var AART architects med utkastet «Naust». Etter at det først ikke ble satt av penger til byggingen i statsbudsjettet for 2019, ble det i september samme år gitt klarsignal for å gå i gang med byggingen.
Kulturminne
Vikingskipshuset er et kulturminne og har nummer 108686 i Riksantikvarens kulturminnebase.
Balthasar Münter
Balthasar Münter (født 24. mars 1735 i Lübeck i Slesvig–Holsten, død 5. oktober 1793) var en tysk prest som virket i Danmark.
Liv og virke
Münter fikk stillingen som prest ved den tyske menigheten i Sankt Petri kirke i København i 1765 og forble i dette embetet til sin død. Ved Christian VIIs salving 1767 fikk han den teologiske doktorgrad.
Hjemmet i St. Pederstræde ble et midtpunkt for hovedstadens ansette tyske familier. Her samlet det seg en betydelig krets av tidens videnskabsmenn og kunstnere: Klopstock, Johan Andreas Cramer, Gerstenberg, Asmus Jacob Carstens, Carsten Niebuhr og mange flere hørte til den fortrolige vennekretsen.
Struensee
Etter kuppet mot Johann Friedrich Struensee i 1772 ble Münter utnevnt til sjelesørger for ham mens han satt fengslet i Kastellet. Han fulgte også Struensee helt frem til skafottet den dagen han ble henrettet og førte en lavmælt samtale med ham der.
Senere samme år utga Münter omvendelsesskriftet Bekehrungsgeschichte des Grafen Struensee (Forrige Greve og Kongelige Danske Geheime-Cabinetminister J.F. Struensees Omvendelseshistorie) hvor han hevdet at Struensee hadde angret og omvendt seg til kristendommen i fengselet.
Ingen kan benekte at Münter førte samtaler med Struensee i fengselet, men Münters konklusjoner og påstand om at Struensee ble omvendt er svært lite sannsynlige. Mange av uttalelsene står i skarp kontrast til argumenter Struensee selv hadde kommet med i tidsskriftet Zum Nutzen und Vergnügen (Til nytte og fornøyelse)
Münters bok ble svært populær og oversatt til flere språk.
Münter var far til biskop Frederik Münter og forfatteren Friederike Brun.
Dronningen (Askøy)
Dronningen er et utsiktspunkt i Storåsen i Askøy kommune med en høyde på 188 moh.
Storåsen ligger omgitt av bygdene Ravnanger og Haugland i vest, og Ask i øst. Det går turstier fra alle tre bygdene til Dronningen. Det høyeste punktet for Storåsen ligger noe lenger inne i skogen.
Ifølge historien kommer navnet Dronningen fra et meget høyt furutre som stod like ved utsiktspunktet. Dette treet falt i en kraftig storm noen år etter krigen.
Dronningen er et yndet turmål for speidere, mosjonister og turgåere.
Folk er rare!
Folk er rare! er et musikkalbum med Maj Britt Andersen, utgitt i 1986.
Fedjefast
Fedjefast er en planlagt fastlandsforbindelse for Fedje kommune i Vestland. Prosjektet har en lengde på 10,1 km, og vil sannsynligvis koste 450 millioner kroner.
Fedjetunnelen
Fedjetunnelen er planlagt mellom Sævrøy i Austrheim og tettstedet Fedje på øya Fedje. Tunnelen vil ha en lengde på 6,1 km og strekke seg omtrent 240 meter under Fedjefjorden.
Srl
Società a responsabilità limitata
Turkana (distrikt)
Turkana er en region og et tidligere administrativt distrikt beliggende i den tidligere Rift Valley-provinsen i Kenya. Turkana-distriktet ligger i det nordvestlige Kenya mot grensen til Uganda, Sudan og Etiopia. Distriktet tar navn etter Turkanasjøen. Det har en flate på 77 000 km² og et folketall på 450 860. Hovedstaden var Lodwar.
Distriktet er fra 2013 Turkana fylke (county).
1958 (album)
1958 er et musikkalbum med flere artister som New Jordal Swingers, Lillian Askeland og Anita Hegerland, utgitt i 1980.
Aserbajdsjans nasjonalbank
Aserbajdsjans nasjonalbank (aserbajdsjansk: Azərbaycan Respublikasının Mərkəzi Bankı, eng: National Bank of Azerbaijan) er sentralbanken i Aserbajdsjan. Banken het fram til 2009 Azərbaycan Respublikası Milli Bankı (Azerbaijani National Bank).
Historie
Aserbajdsjan ble annektert av Russland ved to avtaler datert 1813 og 1820. I samme periode begynte kapitalismen å innta landet, og i 1861 etablerte Russlands nasjonalbank en filial i Baku. På slutten av 1800-tallet hadde Aserbajdsjan en av Kaukasus-regionens mest utviklede finansnæringer.
Etter revolusjonen i 1917, og et års tid under russisk styre, erklærte Aserbajdsjan seg uavhengig 28. mai 1918. Den russiske nasjonalbanken fortsatte sin drift, men ved en lov av 7. mars 1919 vedtok regjeringen å opprette Republikken Aserbajdsjans sentralbank. 30. september 1919 startet denne sentralbanken sin drift.
Ikke lenge etter dette ble Aserbajdsjan en del av Sovjetunionen. Landet fikk atter sin selvstendighet 18. oktober 1991, og som en del av landets nye grunnlov ble det vedtatt å etablere landets nye sentralbank; National Bank of Azerbaijan.
Målsettinger
Sentralbankens viktigste styringsmål er;
Sentralbanksjef
Sentralbanksjef pr juni 2022 er Taleh Tahir Kazimov. Kazimov overtok denne stillingen 13. april 2022.
Charles Bacon
Charles Joseph Bacon, Jr  (født 9. januar 1883, død 15. november 1968) var en amerikansk friidrettsutøver. Han vant gull i OL 1908 på 400 meter hekkløp. Vel en måned før OL løp Bacon inn til uoffisiell verdensrekord på 400 meter hekk med tiden 55,8 sekunder, under OL fikk han registrert vinnertiden på 55,0 sekunder som offisiell verdensrekord som den første i historien.
NMBU Journal of Life Sciences
NMBU Journal of Life Sciences er et fagtidsskrift som publiserer artikler relatert til internasjonale miljø- og utviklingsstudier, internasjonale relasjoner, samt nært tilknyttede fagområder. Tidsskriftet utkom for første gang i 2011, og har siden kommet ut jevnlig i slutten av hvert vårsemester.
Tidsskriftet publiserer de beste arbeidene til studentene ved Institutt for internasjonale miljø- og utviklingsstudier - Noragric ved Norges miljø- og biovitenskapelige universitet (NMBU).
Utgiver er Noragric Writing Centre. NMBU Journal of Life Sciences er det eneste fagtidsskriftet som utgis ved NMBU.
Robert Patrick
Robert Patrick (født 5. november 1958) er en amerikansk skuespiller. Han har fire nominasjoner for Saturn Award. Han droppet ut av college på grunn av at dramatimene vekket hans interesse for skuespill. Han begynte i filmbransjen i 1986.
I Norge er han kanskje best kjent for sin rolle som T-1000 i James Camerons Terminator II – Dommens dag i 1991. Denne rollen fikk han for en supportrolle i Die Hard 2 (1990). På grunn av rollen som T-1000 fikk han også være med i filmene Wayne's World (1992) og Last Action Hero (1993).
Han har også hatt fremtredende roller i Fire in the Sky (1993), Striptease (1986), Cop Land (1997), The Faculty (1998), Spy Kids (2001), Charlie's Angels: Full Throttle (2003), We Are Marshall (2006), Bridge to Terabithia (2007), Menn som stirrer på geiter (2009) og Safe House (2012).
Patrick har spilt gjesteroller i tv-serien The Sopranos og science fiction-orienterte tv-serier. Han har hatt flere gjesteopptredener i The Outer Limits og X-Files, hvor han spiller FBI spesialagent John Doggett (1993-2002). I 2005 hadde Patrick rollen som Johnny Cashs voldelige far i filmen Walk the Line. Han spilte rollen som oberst Tom Ryan i CBSs action-dramaserie The Unit (2006-2009). Han har også hatt roller i Elvis, Avatar: The Last Airbender, Burn Notice, Last Resort, Sons of Anarchy, From Dusk Til Dawn: The Series i tillegg til dramaseriene Scorpion og The Marine.
Linn Haug
Linn Haug (født 6. mars 1990) er en norsk snøbrettkjører som representerer Trondheim Snowboardklubb. Hun startet videregående på Norges Toppidrettsgymnas på Geilo, og fullførte skolen i 2009 på Oppdal Vgs.
SpA
Società per Azioni
Linn Haug
På nasjonalt nivå har hun to NM-gull i halfpipe; i 2005 og 2007. Hun har også NM-gull i slopestyle fra 2005 og 2006.
Hun deltok i sitt første OL ved vinter-OL 2010 i Vancouver, der hun deltok i halfpipe.
Linn er kjent for sin guttete kjørestil i halfpipe, og hennes varemerke har blitt McTwist, som en av de få jentene i verden. Haug dominerte den norske snowboardscenen i flere år før hun gikk internasjonalt, der hun fort laget seg et kjent navn i industrien.
Linn Haug er sponset av Burton Snowboards, Anon Optics, RED protection, Aloha Hemp, Yea.Nice, Swag boardshop, Freestyle watches og DnBNOR.
Reserve Bank of Australia
Reserve Bank of Australia er sentralbanken i Australia.
Historie
Banken har sine røtter tilbake til 1911, da Commonwealth Bank of Australia ble etablert. Loven som etablerte denne banken, Commonwealth Bank Act, ga banken kun rettigheter som en forretnings- og sparebank, den hadde ikke sentralbankoppgaver fra starten av, og hadde ikke rettigheter til å utstede valuta. Banken startet sin drift i 1912. Valuta ble i denne perioden utstedt av den australske avdelingen av Finansdepartementet til Samveldet av nasjoner. I 1920 ble imidlertid ansvaret for utstedelse av valuta overført til et Valutaråd (Notes Board), der banksjefen i Commonwealth Bank of Australia også var ex officio medlem av dette valutarådet. I 1924 fikk Commonwealth Bank Act et tillegg, som ga Commonwealth Bank of Australia ansvaret for utstedelse av valuta. Fram til 1945 utviklet banken seg og fikk underveis flere sentralbankoppgaver, først som et resultat av Den store depresjonen, men senere også som en styrt prosess. Banken fikk ansvaret for valuta, banknæringen og rentesettingen.
I 1945 ble både Commonwealth Bank Act og Banking Act revidert, og bankens ansvar for å administrere pengepolitikken og banknæringen ble formalisert.
Banken ble videreført til Reserve Bank of Australia i 1959, da Reserve Bank Act 1959 ble vedtatt. Banken fikk da et noe redusert ansvarsområde; kommersiell bankdrift ble skilt ut som en egen bank, denne fikk navnet Commonwealth Banking Corporation, men sentralbanken fikk det nye navnet, Reserve Bank of Australia.
Tidligere sentralbanksjef Bernie Fraser uttalte og tallfestet i 1993 sentralbankens mål om prisstabilitet til å være en stabil inflasjon på 2-3% p.a. Da Ian J. Macfarlane var utpekt til Frasers etterkommer, i august 1996, utga han sammen med finansminister Peter Costello en felles uttalelse, Statement on the Conduct of Monetary Policy. Denne oppsummerte og klargjorde rollefordelingen og ansvarsfordelingen mellom sentralbanken og regjeringen. Den ga også regjeringen en formell bekreftelse på det inflasjonsstyringsmålet som inntil da hadde vært et mer uformelt styringsmål.
Også senere er det utgitt tilsvarende redegjørelser. I 2007 ga sentralbanksjef Glenn Stevens og finansminister Wayne Swan ut en felles Statement on the Conduct of Monetary Policy. Denne endret ikke sentralbankens målsettinger, men presiserte bankens uavhengighet, og beskrev krav til innsyn og kommunikasjon. I 2010 ble det utgitt et Statement on the Conduct of Monetary Policy, som behandler sentralbankens målsetting om inflasjonsstyring («financial stability»).
Målsettinger
Sentralbanken har 3 uttalte styringsmål i sin pengepolitikk:
Disse tre målene har fått sitt praktiske uttrykk i å styre etter ett styringsmål; en stabil inflasjon på 2-3% p.a.
Sentralbanksjef
Sentralbanksjef pr juni 2022 er Philip Lowe. Han overtok etter Glenn Stevens 18. september 2016, og var visesentralbanksjef før han ble utnevnt til sentralbanksjef. Med seg som visesentralbanksjef har han Michele Bullock, som overtok etter Guy Debelle i april 2022.
Guldantennen
Guldantennen er Sveriges Televisions store pris til frie filmmakere og deles ut årlig.
Sanntidsstrategispill
Sanntidsstrategispill (fra engelsk Real-time strategy, forkortet RTS) er en videospillsjanger. Det er et strategispill som, i motsetning til turbaserte strategispill, fungerer i sanntid. Det betyr at alle spillere kan foreta sine trekk samtidig uten å vente på tur.
Det første spillet i denne kategorien var Dune II. Sjangeren er blitt spesielt populær gjennom titler som Age of Empires, Command & Conquer, Red Alert, Warcraft, StarCraft og Sudden Strike.
Oppbygning
Innenfor sanntidsstrategispill er økonomisk anvendelse av tiden et krav. Om man lar tiden gå kan fiendens styrker nå å mobilisere (om det er et krigsspill) eller markedsforholdet endres (om det er et økonomispill). Motstykket er et tur-basert strategispill (som Heroes of Might and Magic), hvor spillet står stille og venter på at hver spiller har tur og gjør noe. Typisk bygger et sanntidsstrategispill på oppbyggelse av en base, innsamling av ressurser, opptrening og etablering av en hær og bekjempelse av fiendens styrker.
Det finnes en rekke sanntidsstrategispill hvor målet ikke er å bygge baser og samle inn ressurser, men hvor man får tildelt noen enheter, og hvis de drepes kan man ikke erstatte dem med unntak av forsterkninger som man ikke kontrollerer selv. Gjennom dette blir spilleren nødt til å være mer forsiktig ved å for eksempel å bruke taktikk for å vinne slaget eller å fullføre oppdraget.
La Grande 4-reservoaret
La Grande 4-reservoaret (engelsk: La Grande 4 Reservoir) er en kunstig innsjø i elven La Grande River i Quebec, Canada. Arealet er 765 km², og gjennomstrømmingen i demningen er 7,335 m³/sek.
Dette er den tredje nederste av reservoarene i elva, nedenfor ligger Robert-Bourassa-reservoaret og La Grande 3-reservoaret, og ovenfor ligger ytterligere to innsjøer. Oppdemmingen inngår i James Bay-prosjektet, som demmer opp La Grande-elva en rekke steder.
Demningen som skaper reservoaret er La Grande 4-demningen, som gir kraft til La Grande 4 vannkraftverk, det neste kraftigste vannkraftanlegget i Canada.
Jacob Dahl
Jacob Dahl (født 12. november 1837 i Vágur, død 11. april 1915) var en færøysk kjøpmann og politiker (Sb.).
Han var sønn av kjøpmann Jóan Jacob Jacobsen fra Lopra og Julianna Sofía Poulsdatter fra Kirkjubøur. Morbroren var Pætur Poulsen, kongsbonde i Kirkjubøur (se slekten Patursson). Jacob Dahl var gift med Jóhanna Magnussen fra Vágur. Paret ble foreldre til kjøpmennene Jógvan Dahl og Magnus Dahl. Jacob Dahl etablerte i 1860 kjøpmannsforretningen J. Dahl i Vágur. Forretningen ble en av Færøyenes største, og ble noen år senere utvidet med skipsrederi og virksomhet i flere bygder. Forretningen eide mer enn 20 slupper og skonnerter.
Caryonodini
Caryonodini (Eumolpinae) er en gruppe av biller som tilhører familiegruppen bladbiller (Chrysomelidae). Gruppen omfatter bare én slekt fra Sør-Amerika.
Utseende
Små, nokså brede og hvelvede, ovale, blankt svarte bladbiller. Kroppen kan ha litt metallisk glans. Oversiden er fint og ganske tett punktert, uten hår. Antennene er nokså tynne og middels lange, beina ikke fortykkede.
Levevis
Både larvene og de voksne (imago) er planteetere.
Utbredelse
Slekten er kjent fra Venezuela og Brasil.
Kuli (drikk)
Kuli er merkenavn for en saftdrikk som produseres og markedsføres av Coca-Cola Company. Den ble lansert i 1997. Drikken fås kjøpt i 0,2 liters pappbokser med et sugerør til å drikke den med. Drikken inneholder vanligvis 8-10% råsaft og er uten kullsyre.
Kuli er inspirert av Kapo, et populært Coca-Cola Company produkt i Chile. Per 2022 finnes Kuli med tre smaker: Eple, appelsin og jordbær og eple.
Bahrains sentralbank
Bahrains sentralbank er sentralbanken i Bahrain. Den har hovedkontor i hovedstaden Manama.
Sentralbanken ble etablert under navnet Bahrain Monetary Agency (BMA) i 1973, ikke lenge etter at Storbritannia trakk seg ut, slik at landet ble selvstendig. Central Bank of Bahrain (CBB) ble etablert 7. september 2006, med grunnlag i loven Central Bank of Bahrain and Financial Institutions Law.
Som sentralbank og reguleringsorgan for banksektoren har sentralbanken følgende oppgaver:
Sentralbankstyret har en formann, en viseformann, og 5 direktører som styrer hvert sitt ansvarsområde i finansnæringen.
Østerdalsvisa
Teksten
1.Jeg må nu føre klage for hver en kristen sjel, om hva seg mon tildrage for lang tid hør nu til. Om et mord så ynkelig som skjedde i Østerdalen av onde menneskers drift.
3.Et tegn seg monne hende tre fugler små fremkom, ingen folk dennem kunne kjenne de løpe i gården om, for folket bær ei frykt, men som de vare tamme og av folket vil have rygt.
4.De fugler var like som andeunger små, en kvinne ga dennem spise dermed de monne gåe, der viste og ei en hvorfra de monne komme ei hvor de ginge til.
5.Den annen dag der etter når folket sov som best, frem kom elleve knekter ja mordere av de verst, tilforn meget ondt har gjort med mord, røveri og mere her grepe de an og fort.
6.En mann som hos sin kvinne i sengen der nue låe, en morder sin bøsse oppspente og så til sengen mon gåe, skjøt mannen straks ihjel hva sorg kan hver nok tenke den kvinne tok seg til.
8.Kvinnen i sengen og hadde et barn umyndelig, de monne de fra henne tage avkledde det ynkelig, siden kastet det morderen til hadde det drengebarn været de hadde det slaget ihjel.
9.Straks monne de og finne en gammel bedaget mann, i et hus lå han der inne av søvnen de vekkede ham. De slo til hannem straks med et grev de hannem myrdet så hodet i stykker brast.
10.Den tredje de efter mon søke men fant og nået ham ei, så de ei lengere tøvet men monne gå sin vei. Dermed hans liv ble frelst da monne de alt avrøve hva dennem bedraget helst.
12.En morder til henne sagde, og talede ondt og stut, den ropen kan ei deg hjelpe vi have der gjort kaputt. Fattet så i hennes skjørt hvormed sitt legem hun skjulte det rev de av hennes hoft.
13.Igjen sto kvinnen nøgen og visste ei hvorhen hennes småbarn kom utløpen av redsel og gråt bespent. For sådan bulder og klag de røvere ille handlet kvinnen fikk hugg og slag.
14.De henne hårdt man true hvor hennes mann nu var de løp så rundt i stuen og lette i alle vråer, men hannem ei kunne finne mannen var ute i krigen større sorg fikk nu den kvinne.
15.O jammer så skrekkelig var det ei ynkelig, to mennesker de avlivet og toget alt gods med sig. Ja slo den kvinne så hun måtte ved sengen ligge var slagen brun og blå.
16.Som de den gjerning har øvet fra Indseth droge de bort, satan deres legem regjere ad skogen løpe de fort. En mann der for seg fant seg aktet til seteren at gange han myrdet de og på stand.
18.Ve eder i mordere slemme for sådanne gjerninger ondt hvordan vil Gud eder dømme når I komme for hans dom. For mangen sukk så sår der gives av børn og kvinne ja så mangen salten tår.
United States Note
United States Note er en pengeseddel som ble utstedt av finansdepartementet i USA mellom 1862 og 1971. Sedlene er fortsatt gyldige betalingsmidler, men er for alle praktiske formål nå erstattet av Federal Reserve Notes, utstedt av sentralbanken Federal Reserve.
United States Notes var USAs første, nasjonale pengesedler, og ble satt i omløp under den amerikanske borgerkrigen. Kongressen vedtok da at mengden United States Notes skulle begrenses til tre hundre millioner dollar, en relativt stor sum på den tiden.
Frem til 1933 kunne United States Notes byttes inn i gull, men landet gikk bort fra gullstandarden under depresjonen. Dermed forsvant forskjellen mellom Federal Reserve Notes og United States Notes, og man bestemte seg etterhvert for å fase ut sistnevnte. De siste United States Notes ble satt i omløp i januar 1971. De United States Notes som fortsatt er i omløp utgjør en forsvinnende liten del av seddelmengden i USA.
Teosofisk samfunn
Teosofisk samfunn er en internasjonal religiøs og filosofisk bevegelse som ble opprettet i New York i 1875. Teosofisk samfunn presenterer et system av kunnskaper om mennesket og universet, teosofi, som ble utformet av samfunnets grunnlegger Helena Petrovna Blavatsky. Teosofien hevder at alle religioner presenterer ulike sider av de  samme grunnleggende kunnskapene.
Teosofisk samfunn har spilt en viktig rolle i fornyelsen av den esoteriske tradisjon, og i formidling av hinduisme og buddhisme til Vesten. Teosofisk samfunn hadde også betydelig innflytelse på framveksten av indisk nasjonalisme. Organisasjonen  regnes som en forløper for mange av dagens «nyreligiøse» bevegelser.
De første årene
Helena P. Blavatsky, Henry Olcott og William Quan Judge opprettet Det teosofiske samfunn i New York høsten 1875. H. P. Blavatsky ble det nye selskapets sekretær, mens Olcott ble president.
Den nye foreningen hadde et tredelt formål:
Teosofisk samfunn hadde ikke noen umiddelbar suksess, men situasjonen forandret seg da Madame Blavatskys bok Isis Unveiled med undertittelen  En hovednøkkel til gammel og ny vitenskap og teologi  kom på markedet i 1877.
TS flytter til India
I 1885 flyttet Olcott og Blavatsky Teosfisk Samfunn til Bombay i India. Madame Blavatsky hevdet å stå i telepatisk kontakt med høyt utviklede mennesker kalt mestere eller mahatmaer, De viktigste av disse var Koot Hoomi Lal Singh og Morya.
Avisredaktøren A. P. Sinnett ba fru Blavatsky sette ham i forbindelse med disse mestrene. I løpet av de neste fire årene fikk Sinnett og hans venn A. O. Hume en mengde brev på mystisk vis. Innholdet i disse brevene dannet grunnlaget for Sinnetts to bøker Esoteric Buddhism og The Occult World.
Brevene er seinere blitt offentliggjort under navnet The Mahatma Letters to A. P. Sinnett, og utgjør en hjørnestein i den teosofiske litteraturen. Originalene er blitt deponert i British Museum i London. Brev fra Koot Hoomi og Morya til andre mottakere er også utgitt i flere bind under navnet Letters from the Masters of the Wisdom.
Teosofisk samfunn flyttet i 1882 fra Bombay til Adyar i nærheten av Madras (nå Chennai).
Skandale og nye skrifter
I september 1882 kunne avisa Madras Christian College Magazine offentliggjøre det første i en serie brev Emma Coulomb, en tidligere ansatt ved det teosofiske hovedkvarteret,  hevdet å ha mottatt fra Madame Blavatsky, med instruksjoner til henne og hennes mann om gjennomføring av falske fenomener. Hr. og fru Coulomb hevdet blant annet at Alexis Coulomb, på beskjed fra fru Blavatsky, hadde forsynt det mystiske alteret i hovedkvarteret der mange av budskapene fra Koot Hoomi og Morya dukket opp, med falsk bakvegg, samt at Emma Coulomb hadde produsert dokker som forestilte mestrene og plassert dem på ulike steder etter den teosofiske lederens instrukser.
Det nystartede Society for Psychic Research i London sendte Richard Hodgson til Adyar for å etterforske anklagene mot madame Blavatsky. Hans rapport munnet ut i en entydig avvisning av Blavatskys fenomener. Alle brevene og alle fenomenene var falske hevdet han, madame Blavatsky var egentlig en russisk spion, og arbeidet med teosofien var bare et skalkeskjul for dette. Rapporten førte til omfattende utmeldinger av Teosofisk samfunn. Society for Psychic Research har seinere offentliggjort flere artikler som trekker Hodgsonrapportens konklusjoner i tvil.
Katolikos-patriarken av Østens kirke
Katolikos-patriarken av Østens kirke (eller Østens katolikos-patriark) er overhodet for Østens kirke. Han fører tittelen katolikos minst siden 410. Etter kirkens uavhengighet i 424 ble patriark tilføyd til tittelen. I dag er det to biskoper som gjør krav på tittelen: Mar Dinkha IV (siden 1976) som katolikos-patriark av Østens assyriske kirke med sete i Chicago (USA); og Mar Addai II (siden 1970) som katolikos-patriark av Østens gamle kirke med sete i Bagdad (Irak).
Teosofisk samfunn
Skandale og nye skrifter
Madame Blavatsky flyttet til Europa der hun arbeidet med ei ny bok som skulle bli hennes hovedverk.
Den hemmelige lære kom ut i 1888, i to bind, på tilsammen over 1500 tettskrevne sider. Den ble utgitt i London av det nystartede Theosophical Publishing House. Tittelbladet bar også adressene til Teosofisk samfunn i Adyar og New York, og viste dermed det teosofiske samfunnets globale karakter.
Katolikos-patriarken av Østens kirke
Katolikos-patriarken fører også tittelen biskop av Selevkia-Ktesifon, siden Selevkia-Ktesifon (delvis omtalt som Babylon) inntil 775 var katolikos-patriarkens sete. Dette året ble setet flyttet til Bagdad, som i 762 hadde blitt hovedstad i det abbasidiske Perserriket. Setet ble flyttet flere ganger etterpå: 1265 til Tabriz, 1368 til Mosul og 1403 til Alqosh.
Teosofisk samfunn
Skandale og nye skrifter
Boka er formet som kommentarer til et ellers ukjent manuskript, Dzyans Bok, som mahatmaene Koot Hoomi og Morya fra Tibet skal ha overført til henne ved telepatisk midler. Nyere religionsforskning viser samsvar mellom madame Blavatskys lære og aspekter av de tibetanske  esoteriske skriftene  Kalachakra Tantra.
Splittelser blant teosofene
Madame Blavatsky døde i London den 8. mai 1891. Teosofisk samfunn mistet dermed sin mest kjente lederskikkelse, men oberst Olcott som hadde hovedansvaret for den organisatoriske oppbygginga, fortsatte som president. H. P. Blavatskys utpekte arvtaker, Annie Besant, steig opp som den nye klare stjernen på teosofiens himmel. I første halvdel av det tjuende århundre var det hun og hennes nære medarbeider C. W. Leadbeater som framfor noen satte sitt preg på teosofiens utvikling.
Ledelsen av den esoteriske seksjon delt i to. W. Q. Judge ble overhode for den Esoteriske Skolen i Amerika mens Besant var overhodet for Asia og Europa. Presidentstifteren (som Olcott nå ble kalt) syslet med planer om å trekke seg fra det teosofiske arbeidet, og vie seg til buddhismen. Judge hevdet å være utpekt av mestrene til å overta oppgaven som president.
Katolikos-patriarken av Østens kirke
Misjoneringsforsøk fra den katolske kirke, men også uenigheter om arveretten førte etter hvert til flere linjer av konkurrerende katolikos-patriarker:
Teosofisk samfunn
Splittelser blant teosofene
Tilhengere av Annie Besant hevdet på sin side at Judge hadde forfalsket mahatmabudskaper. Olcott og flertallet av medlemmene i Europa og Asia sluttet seg til denne versjonen, mens de fleste medlemmene av den amerikanske seksjonen – som på dette tidspunktet var den overlegent største – stilte seg bak Judge.
Ved den amerikanske seksjonens årsmøte i 1895 vedtok et stort flertall å bryte sambandet med Adyar, og opprettet The Theosophical Society in America, med Judge som president på livstid.
Katolikos-patriarken av Østens kirke
På grunn av noen reformer som Shimun XXIII gjennomførte i 1964, oppstod en splittelse i kirken. Som følge av denne ordinerte noen biskoper i 1968 en motpatriark i Bagdad, slik at det nå igjen fins to linjer av patriarker, i tillegg til den kaldeiske.
Teosofisk samfunn
Splittelser blant teosofene
Etter å ha avsluttet sin verdensturne, der hun blant annet grunnla en barneskole på Lidingö i Sverige, døpte Fru Tingley sin organisasjon om til Det Universelle Brorskap – Teosofisk samfunn, og startet et eksperiment i kollektiv livsstil i Point Loma nær Los Angeles, med opptil 500 bosatte. Katherine Tingleys ledelse var ikke udelt populær, og flere splittelser i den amerikanske seksjonen fulgte. Som følge av dette forelå det snart en rekke uavhengige teosofiske organisasjoner i USA, som alle hevdet å ha det rette budskapet.